

**REPUBLIKA HRVATSKA**

**BJELOVARSKO-BILOGORSKA ŽUPANIJA**

**GRAD GRUBIŠNO POLJE**

**GRADONAČELNIK**

KLASA: 112-03/20-01/9

URBROJ: 2127/01-01/01-20-57

Grubišno Polje, 15. listopada 2020.

Na temelju Ugovora o dodjeli bespovratnih sredstava koji se financiraju iz Europskog socijalnog fonda, Operativnog programa Učinkoviti ljudski potencijali 2014.-2020. „Zaželi – program zapošljavanja žena“, Kodni broj: UP.02.1.1.13.0196 te članka 57. Statuta Grada Grubišnoga Polja („Službeni glasnik“ Grada Grubišnoga Polja br. 2/20), gradonačelnik Grada Grubišnoga Polja objavio je

**JAVNI NATJEČAJ**

**za prijam u radni odnos na određeno vrijeme**

**– Projekt „ZAŽELI-Program zapošljavanja žena“**

**„ZAŽELI! GRUBIŠNO POLJE“**

za prijam u radni odnos na poslove pomoći i potpore starijim osobama i/ili osobama u nepovoljnom položaju na određeno vrijeme u Gradu Grubišnom Polju za potrebe provedbe aktivnosti u sklopu Projekta “**ZAŽELI! GRUBIŠNO POLJE**”

1. **Broj traženih radnica**: 1 osoba
2. **Vrsta zaposlenja**: na određeno vrijeme (zamjena za duže vrijeme odsutnu radnicu), a najduže do 12 mjeseci
3. **Radno vrijeme**: puno radno vrijeme
4. **Mjesto rada**: poslovi će se obavljati na području Grada Grubišnoga Polja (24 naselja)
5. **Krajnji korisnici usluga**: starije osobe odnosno osobe u dobi od 65 i više godina i/ili nemoćne osobe.
6. **Opis poslova:**

* Pomoć u kupovini i dostavi namirnica,
* Pomoć u pripremi obroka u kućanstvu korisnika,
* Pomoć u održavanju čistoće stambenog prostora korisnika,
* Pomoć pri oblačenju i svlačenju,
* Briga o higijeni,
* Pomoć u posredovanju u ostvarivanja raznih prava (dostave lijekova, plaćanje računa, dostava pomagala i sl.)
* Pomoć u socijalnoj integraciji, pružanje podrške korisniku kroz razgovore i druženje te uključivanje u društvo.

1. **Kandidatkinja mora ispunjavati sljedeće uvjete za prijam u radni odnos:**

* ženski spol
* punoljetnost
* hrvatsko državljanstvo
* najviše završeno srednjoškolsko obrazovanje (SSS)
* prijava u evidenciji nezaposlenih Hrvatskog zavoda za zapošljavanje
* prednost imaju žene starije od 50 godina i žene s invaliditetom

1. **Prijava na javni natječaj treba sadržavati:**

* zamolbu za posao
* životopis (uz obveznu naznaku broja telefona ili mobitela)
* presliku osobne iskaznice
* presliku dokaza o završenoj školi
* uvjerenje da se protiv osobe ne vodi kazneni postupak (ne starije od 6 mjeseci)
* potvrdu izdanu od Hrvatskog zavoda za zapošljavanje kojom osoba dokazuje da je prijavljena u evidenciju nezaposlenih osoba (datum izdavanja potvrde nakon datuma objave Javnog natječaja)
* vlastoručno ispunjenu i potpisanu Izjavu o pristanku na osposobljavanje
* vlastoručno potpisanu Izjavu podnositeljice da je suglasna sa svim uvjetima javnog natječaja, te korištenjem i obradom osobnih podataka u svrhu provedbe postupka nakon objavljenog javnog natječaja

1. **Plaća:** 4.062,51 kn bruto
2. **Putni trošak:** radnice imaju pravo na putni trošak
3. **Rok za podnošenje prijave:**23. listopada 2020. godine

**NAPOMENE:**

Odabrana kandidatkinja može biti upućena na program osposobljavanja.

Trajanje radnog odnosa – određeno vrijeme (zamjena za duže vrijeme odsutnu radnicu) a najduže do 12 (dvanaest) mjeseci uz obvezni probni rad u trajanju od 2 mjeseca.

Isprave koje se prilažu u neovjerenoj preslici potrebno je prije potpisivanja ugovora o radu predočiti u izvorniku.

Sve informacije o javnom natječaju mogu se dobiti putem e-maila: [strucnasluzba@grubisnopolje.hr](mailto:strucnasluzba@grubisnopolje.hr)

Osobe koje se prijavljuju na Javni natječaj dužne su dostaviti svoju prijavu u zatvorenoj omotnici putem pošte ili osobno na adresu:

**Grad Grubišno Polje**

**Trg bana Josipa Jelačića br. 1**

**43 290 Grubišno Polje**

**s naznakom:**

**Za javni natječaj u sklopu Projekta „ZAŽELI! GRUBIŠNO POLJE”- ne otvaraj**

Kandidatkinje koje imaju prednost pri zapošljavanju (žene starije od 50 godina i žene s invaliditetom) dužne su u zamolbi za posao naznačiti isto te priložiti odgovarajuću potvrdu (npr. za starije od 50 godina - izričitu naznaku da su starije od 50 godina; žene s invaliditetom – Rješenje o invaliditetu).

Pripadnice nacionalnih manjina trebaju u zamolbi za posao izjaviti da pripadaju nacionalnoj manjini.

Osoba koja nije podnijela pravodobnu i urednu prijavu ili ne ispunjava formalne uvjete iz natječaja, ne smatra se kandidatom prijavljenim na Javni natječaj. Kandidatkinje koje udovoljavaju uvjetima iz javnog natječaja bit će pozvane na razgovor (intervju). O rezultatima javnog natječaja kandidati će biti obaviješteni u roku od 30 dana od dana objave.

Javni natječaj će biti objavljen putem Hrvatskog zavoda za zapošljavanje, te na oglasnoj ploči i mrežnim stranicama Grada Grubišnoga Polja [www.grubisnopolje.hr](http://www.grubisnopolje.hr).

**GRADONAČELNIK**

**Zlatko Mađeruh**